КIуэкIуэ Казбек УФ-м и Президентым и егъэблэгъапIэм цIыхухэм щаIущIащ
КъБР-м и Iэтащхьэ КIуэкIуэ Казбек УФ-м и Президентым Къэбэрдей-Балъкъэрым щиIэ егъэблэгъапIэм щэкIуэ­гъуэм и 12-м щахуэзащ я щхьэ IуэхукIэ къыхуэкIуахэм.
Къэрал щIэгъэкъуэн хуэныкъуэу республикэм и унафэ-щIым зыкъыхуагъэзащ щытыкIэ гугъу къихута, сабий куэд зиIэ, хуэмыщIауэ псэу унагъуэхэм щыщхэм, технологие лъагэр зи лъабжьэ медицинэ дэIэпыкъуныгъэ цIыхум щрат къэ­рал центрхэм щагъэхъужыным зэрыхуэныкъуэм къы­хэкIыу, апхуэдэуи лышх узыфэ зыпкърыт сабийм и псэупIэр ирагъэфIэкIуэнми къыщIэлъэIуащ.
КIуэкIуэ Казбек зыкъызэрыхуагъэза дэтхэнэ лъэIури зэфIагъэкIыным теухуа пщэрылъхэр ящищIащ зыхуэфащэ IуэхущIапIэхэм, ахэр зэрагъэзащIэми Iэтащхьэм и нэIэ тетынущ.

